Klas 6E-lokomotief - Wikipedia
Klas 6E is 'n tipe elektriese lokomotief wat deur die Suid-Afrikaanse Spoorweë gebruik is op verskeie trajekte in Suid-Afrika. Die as-gemonteerde elektriese motors het 'n uitset van 550 kW elk vir 'n totale uitset van 2200 kW. Die lokomotief werk met 3 kV gelykstroom.
Suid-Afrikaanse Klas 6E
Nr. E1221 nader Bellville-stasie, Kaapstad, op 1 September 2006
Vier AEI 283 AZ
2252 kW aanhoudend
193 kN aanhoudend teen 40 km/h
SAR E1146-E1225 
Die uitdaging van hierdie ontwerp was om te verseker dat die krag effektief oorgedra word sonder dat die wiele gly. Klas 6E1 is 'n verbetering in die klas met traksieskakels op die draaistelle wat duidelik sigbaar is aan die buitekant. Beide klasse is toegerus met elektroniese wielglybespeuring. In 1982 is twee Klas 6E1-lokomotiewe toegerus met mikroprosesseerders om die beheer van die lokomotiewe meer effektief te maak.
Die maksimum veilige snelheid van die lokomotiewe is 113 km/h. Model nr. 1525 het tydens 'n eksperiment op 'n hoëspoedbaan 'n snelheid van 245 km/h bereik. Die voorkant van die lokomotief was bedek met 'n spesiale toestel om dit meer vaartbelyn te maak.
Teen 1985 het Union Carriage & Wagon van Suid-Afrika reeds 80 Klas 6E- en 960 Klas 6E1-lokomotiewe gebou. Op daardie stadium was dit die klas lokomotief waarvan SAS&H die meeste eenhede oor beskik het.
Reeks 1 20 Reeks 7 150
Reeks 2 50 Reeks 8 105
Reeks 3 150 Reeks 9 85
Reeks 4 100 Reeks 10 55
Reeks 5 100 Reeks 11 45
Reeks 6 100 Totaal 960
SAR no. E1172 as Spoornet no. E1146, Bellvilledepot, 28 Maart 2009
SAR no. E1174 as Spoornet no. E1223, Stikland, Kaapstad, 29 Maart 2006
SAR no. E1177 as no. E1157, Beaufort-Wes, 1 Mei 2006
Wikimedia Commons het meer media in die kategorie Klas 6E-lokomotief.
↑ Paxton, Leith; Bourne, David (1985). Locomotives of the South African Railways (1ste uitg. uitg.). Kaapstad: Struik. ISBN 0869772112. pp. 128–129.
↑ South African Railways Index and Diagrams: Electric and Diesel Locomotives, 610mm and 1065mm Gauges, Ref LXD 14/1/100/20, 28 Januarie 1975, soos gewysig
Ontsluit van "https://af.wikipedia.org/w/index.php?title=Klas_6E-lokomotief&oldid=1779039"
Last edited on 6 September 2018, at 14:35